**Tájékoztató a lakossági barnakőszén igények felméréséről**

A kialakult gazdasági helyzet, energiakrízis nagy erőfeszítést kíván meg mindannyiunktól, ugyanakkor a pénzügyi lehetőségekhez igazodva a Kormány célja továbbra is az, hogy biztosítható legyen a lakosság téli fűtéséhez szükséges tüzelőanyag.

A fentiekre tekintettel A Magyar Államkincstár az önkormányzatok közreműködésével előzetesen felméri a 2022/2023. évi fűtési szezonra vonatkozó lakossági barnakőszén igényeket.

Tájékoztatjuk Önöket, hogy a településen élő, barnakőszén-tüzelésre alkalmas fűtőberendezéssel rendelkezők a 2022/2023. évi fűtési szezonra vonatkozó igényüket a várhatóan felhasznált barnakőszén mennyiségét (mázsában kifejezve) az alábbiak szerint jelenthetik be 2022. szeptember 29-ig a Perkátai Polgármesteri Hivatalban.

Igény felmérő adatlap megküldése:

* postai úton vagy személyesen a Perkátai Polgármesteri Hivatal címére 2431 Perkáta, Szabadság tér 1.
* elektronikus úton: *hivatal@perkata.hu* e-mail címre

Lakossági igénybejelentés feltételei az önkormányzat felé:

* háztartás alatt a szociális igazgatásról és szociális ellátásokról szóló 1993. évi III. törvény 4. § (1) bekezdése alapján az egy lakásban együtt lakó, ott bejelentett lakóhellyel vagy tartózkodási hellyel rendelkező személyek közössége értendő
* egy háztartással összefüggésben egy személy élhet igénybejelentéssel, mely személy bejelentett lakhelye, illetve bejelentett tartózkodási helye az adott háztartás
* egy háztartás által bejelenthető maximális barnakőszén igény legfeljebb a következő fűtési szezonban várhatóan felhasznált tüzelőanyag mennyisége lehet

Fontos hangsúlyozni, hogy az igényfelmérés kizárólag a lakossági igények megismerését szolgálja, nem jelent későbbi automatikus támogatást!

Perkátai Polgármesteri Hivatal

Lakossági barnakőszén igény felmérő adatlap

2022/2023. évi fűtési szezonra

Az igénybejelentő neve: ……………………………………………………………

Az igény bejelentő címe: …………………………………………………...............

A 2022/2023. évi fűtési időszakra vonatkozó barnakőszén igény: ……... mázsa

Igény bejelentésemmel hozzájárulok ahhoz, hogy az önkormányzat személyes adataimat

a felmérés kapcsán kezelje.

Perkáta, 2022. szeptember ….

………………………………….

igénybejelentő aláírása